alexandrainst/scandi-wiki huggingface dataset:
Stærðfræðikeppni framhaldsskólanema

Stærðfræðikeppni framhaldsskólanema er stærðfræðikeppni sem hefur verið haldin árlega síðan 1984. Að henni standa Íslenska stærðfræðifélagið og Félag raungreinakennara. Markmið hennar eru meðal annars að auka áhuga framhaldsskólanema á stærðfræði og öðrum greinum sem byggja á stærðfræðilegum grunni.

Keppnin er haldin í tvennu lagi á hverjum vetri. Annars vegar er um að ræða forkeppni sem fer fram í október og er á tveimur stigum; neðra og efra stigi. Neðra stigið er ætlað nemendum á fyrsta ári framhaldsskóla, og það efra ætlað eldri nemendum. Þeir sem standa sig vel í forkeppninni er svo boðið að taka þátt í úrslitakeppni sem fer fram í mars.

Fyrir utan viðurkenningar og verðlaun fyrir efstu sætin í keppnunum, þá er árangur keppenda hafður til hliðsjónar þegar valdir eru keppendur í Eystrasaltskeppnina í stærðfræði, Norrænu stærðfræðikeppnina og á Ólympíuleikana í stærðfræði.

Tilvísanir 

Keppnir íslenskra framhaldsskóla
Stærðfræðikeppni
Stofnað 1984
Ástralía í Söngvakeppni evrópskra sjónvarpsstöðva

Ástralía hefur tekið þátt í Söngvakeppni evrópskra sjónvarpsstöðva 6 sinnum síðan að frumraun landsins í keppninni átti sér stað árið . Síðan þá hefur landið náð topp-10 úrslitum í fjögur skipti. Það er annað landið utan Evrasíu til að taka þátt í keppninni, síðan að  keppti árið . Besta niðurstaða landsins er annað sæti sem Dami Im lenti í árið . Hin topp-10 úrslitin voru með Guy Sebastian í fimmta sæti (), Isaiah () og Kate Miller-Heidke () í níunda sæti.

Þátttaka Ástralíu átti fyrst að vera aðeins í eitt skipti og aðeins aftur ef landið skyldi sigra. Það var seinna staðfest af SVT að landið fengi að keppa aftur í keppninni árið 2016. Samband evrópskra sjónvarpsstöðva (EBU) og Special Broadcasting Service (SBS) hafa staðfest þátttöku landsins til ársins 2023.

Yfirlit þátttöku (niðurstöður)

Heimildir 

Ástralía
Reddit

Reddit er bandarískur samfélagsmiðill og jafnframt umræðu og fréttavefur. Skráðir notendur geta sett inn efni af margvíslegum toga, þar á meðal tengla fyrir aðra til að kjósa upp eða niður. Atkvæðin ráða svo staðsetningu þess á síðunni. Efnið með flest atkvæðin er sýnt efst. Innlegg eru flokkuð í undirflokka, svokölluð subreddit. Til dæmis eru subreddit sem snúast um umræðuefni eins og fréttir, vísindi, tölvuleiki, kvikmyndir, bækur, mat, heilsu og ljósmyndir.

Frá 2017 heimsækja um það bil 542 milljón manns Reddit á hverjum mánuði og gerir það síðuna fjórðu vinsælustu í Bandaríkjunum, og níundu vinsælustu á heimsvísu. Árið 2015 voru gestir vefsins 82,54 milljarðar, innlegg 73,14 milljónir, athugasemdir 725,85 milljónir og uppatkvæði 6,89 milljarðar.

Reddit var stofnað af félögunum Steve Huffman og Alexis Ohanian árið 2005. Condé Nast Publications keypti síðuna í október 2006. Reddit varð dótturfyrirtæki Advance Publications, en það er móðurfyrirtæki Condé Nast, í september 2011. Frá ágúst 2012 hefur Reddit starfað sem sjálfstætt fyrirtæki, en Advance er enn stærsti hluthafi þess. Höfuðstöðvar Reddit eru staðsettar í San Francisco, Kaliforníu. Í október 2014 safnaði Reddit $50 milljónum í fjármögnunarferli undir forystu Sam Altman. Á meðal fjárfesta voru Marc Andreessen, Peter Thiel, Ron Conway, Snoop Dogg, og Jared Leto. Eftir fjárfestingu þeirra var fyrirtækið metið á $500 milljónir. Í júlí 2017 safnaði Reddit öðrum $200 milljónum frá fjárfestum; fór þá mat fyrirtækisins í $1,8 milljarða.

Tilvísanir

Vefsíður
Netsamfélög
Borgarabréf

Borgarabréf veittu mönnum réttindi til þess að geta stundað verslun eða iðnað í kaupstöðum á Íslandi eftir einokunarverslunina. Einar Þórólfsson varð fyrstur manna til að fá borgarabréf í íslenskum kaupstað og varð fyrsti borgarinn í Reykjavík árið 1787. 

Saga Íslands
William Wallace

Sir William Wallace (Uilleam Uallas á gelísku; William le Waleys á normannafrönsku) (d. 23. ágúst 1305) var skoskur riddari og einn helsti leiðtogi Skota í skosku sjálfstæðisstríðunum.

Ásamt Andrew Moray sigraði Wallace her Englendinga í orrustu við Stirling-brú í september árið 1297. Hann var nefndur verndari Skotlands og gegndi þeirri stöðu þar til hann bað ósigur við Falkirk í júlí 1298. Í ágúst 1305 var Wallace handsamaður í Robroyston nærri Glasgow og framseldur Játvarði 1. Englandskonungi. Fyrir glæpi sína gegn enskum borgurum var Wallace hengdur og hálshöggvinn, innyfli hans brennd og lík hans bútað í fernt. 

Eftir dauða sinn varð Wallace virtur og frægur langt fyrir utan heimaland sitt. Hann varð hetjan í ljóðinu The Wallace sem samið var á 15. öld og umfjöllunarefni ritverka eftir Sir Walter Scott og Jane Porter. Í dag er hann einna þekktastur vegna kvikmyndarinnar Braveheart sem kom út árið 1995 og vann Óskarsverðlaun sem besta myndin.

Tilvísanir

Skotar

Skotar
Ljóð vega salt

Ljóð vega salt er fyrsta ljóðabók Sigurðar Pálssonar skálds. Bókin kom út árið 1975. Útgefandi var Heimskringla.

Íslenskar ljóðabækur
Bókaárið 1975
Ljóð vega menn

Ljóð vega menn er önnur ljóðabók Sigurðar Pálssonar skálds. Bókin kom út árið 1980, Mál og menning gaf bókina út.

Íslenskar ljóðabækur
Bókaárið 1980
Ljóð vega gerð

Ljóð vega gerð er þriðja ljóðabók Sigurðar Pálssonar. Bókin var gefin út af forlaginu Iðunni árið 1982. Kápuna prýddi mynd eftir listamanninn Þórð Hall.

Íslenskar ljóðabækur
Bókaárið 1982
Ljóð námu land

Ljóð námu land er fjórða ljóðabók Sigurðar Pálssonar. Bókin kom út hjá Forlaginu árið 1985.

Íslenskar ljóðabækur
Bókaárið 1985
Ljóð námu menn

Ljóð námu menn er fimmta ljóðabók Sigurðar Pálssonar. Bókin kom út hjá Forlaginu árið 1988.

Íslenskar ljóðabækur
Bókaárið 1988
Ljóð námu völd

Ljóð námu völd er sjötta ljóðabók Sigurðar Pálssonar. Bókin kom út hjá Forlaginu árið 1990 og var tilnefnd til Bókmenntaverðlauna Norðurlandaráðs árið 1993.

Íslenskar ljóðabækur
Bókaárið 1990
Ljóðlínudans

Ljóðlínudans er sjöunda ljóðabók Sigurðar Pálssonar. Bókin kom út hjá Forlaginu árið 1993.

Íslenskar ljóðabækur
Bókaárið 1993
Ljóðlínuskip

Ljóðlínuskip er áttunda ljóðabók Sigurðar Pálssonar. Bókin kom hjá Forlaginu árið 1995 og var tilnefnd til Íslensku bókmenntaverðlaunanna.

Íslenskar ljóðabækur
Bókaárið 1995
Ljóðlínuspil

Ljóðlínuspil er níunda ljóðabók Sigurðar Pálssonar. Bókin kom út hjá Forlaginu árið 1997.

Íslenskar ljóðabækur
Bókaárið 1997
Ljóðtímaskyn

Ljóðtímaskyn er tíunda ljóðabók Sigurðar Pálssonar. Bókin kom út hjá Forlaginu árið 1999. Hönnun kápu: Hunang.

Íslenskar ljóðabækur
Bókaárið 1999
Ljóðtímaleit

Ljóðtímaleit er ellefta ljóðabók Sigurðar Pálssonar. Bókin kom út hjá JPV árið 2001 og var tilnefnd til Íslensku bókmenntaverðlaunanna.

Íslenskar ljóðabækur
Bókaárið 2001
Ljóðtímavagn

Ljóðtímavagn er tólfta ljóðabók Sigurðar Pálssonar. Bókin var gefin út af JPV árið 2003.

Íslenskar ljóðabækur
Bókaárið 2003
Ljóðorkusvið

Ljóðorkusvið er þrettánda ljóðabók Sigurðar Pálssonar. Bókin kom út hjá JPV árið 2006. Kápu gerði Svavar Pétur Eysteinsson.

Íslenskar ljóðabækur
Bókaárið 2006
Ljóðorkuþörf

Ljóðorkuþörf er fjórtánda ljóðabók Sigurðar Pálssonar. Bókin kom út hjá JPV árið 2009.

Íslenskar ljóðabækur
Bókaárið 2009
Ljóðorkulind

Ljóðorkulind er fimmtánda ljóðabók Sigurðar Pálssonar. Bókin kom út hjá JPV árið 2012.

Íslenskar ljóðabækur
Bókaárið 2012
Ljóð muna rödd

Ljóð muna rödd er sextánda ljóðabók Sigurðar Pálssonar. Bókin kom út hjá JPV árið 2016. Bókin hlaut ljóðabókaverðlaunin Maístjörnuna vorið 2017. Hildur Zoëga hannaði kápu. 

Íslenskar ljóðabækur
Bókaárið 2016
Listi yfir íslenskar þungarokkssveitir

Listinn er ekki tæmandi.
 Aeterna
 Agent Fresco
 Andlát
 Angist
 Ask the Slave
 Atrum
 Auðn
 Bastard
 Beneath
 Bisund
 Blood Feud
 Botnleðja
 Blóðmör
 Bootlegs
 Brain Police
 Brothers Majere
 Búdrýgindi
 Carpe Noctem
 Celestine
 Churchouse Creepers
 Cranium
 Cult of Lilith
 Changer
 Dark Harvest
 Darknote
 Deathmetal Supersquad
 Denver
 Devine Defilement
 Dimma
 Drep
 Dr. Spock
 Drýsill
 Dys
 Elixír
 Endless Dark
 Epidermal Veil
 Exizt
 Fighting Shit
 Finngálkn
 Forgarður helvítis
 Fortíð
 Future Future
 Gaddavír
 Gavin Portland
 Gone Postal
 Graveslime
 Gypsy
 HAM
 Helshare
 Hostile
 I Adapt
 In Memoriam
 In the Company of Men
 Klink
 Lightspeed Legend
 Katla
 Kontinuum
 Masters of Darkness
 Mínus
 Misþyrming
 MaidenIced
 Momentum
 Morpolith
 Munnriður
 Múr
 Múspell
 Myra
 Myrk
 Naðra
 Nevolution
 Níðhöggur
 Norn
 Ophidian I
 Patronian
 Plastic Gods
 Power Paladin
 Potentiam
 Retron
 Ring of Gyges
 Saktmóðigur
 Sólstafir
 Severed
 Sign
 Shiva
 Sinmara
 Skítur
 Sorg
 Sororicide
 Spitsign
 Start
 Strigaskór nr. 42
 Skálmöld
 Svartidauði
 Une Misere
 Vansköpun
 Vetur
 Vígspá
 Volcanova
 The Vintage Caravan
 We Made God
 Withered
 Þrumuvagninn
 Zhrine
 XIII

Tengill
Listi yfir íslenskar þungarokkssveitir á Metal-Archives

Íslenskar hljómsveitir
Íslenskar þungarokkshljómsveitir
Listar tengdir Íslandi
íslenskar hljómsveitir
21 (Tuttugu og einn)

21 er önnur ljóðabók Geirlaugs Magnússonar. Bókin kom út árið 1976. Höfundur gaf út.

Íslenskar ljóðabækur
Bókaárið 1976
Undir öxinni

Undir öxinni er þriðja ljóðabók Geirlaugs Magnússonar. Bókin kom út árið 1980 og gaf höfundurinn bókina út sjálfur. Bókakápuna vann Patricia Creen.

Íslenskar ljóðabækur
Bókaárið 1980
Án tilefnis

Án tilefnis (undirtitill Tækifærisljóð) er fjórða ljóðabók Geirlaugs Magnússonar. Bókin kom út árið 1982 og gaf höfundurinn hana út sjálfur.

Íslenskar ljóðabækur
Bókaárið 1982
Fátt af einum

Fátt af einum er fimmta ljóðabók Geirlaugs Magnússonar. Bókin var gefin út af Skákprent árið 1982.

Íslenskar ljóðabækur
Bókaárið 1982
Áleiðis áveðurs

Áleiðis áveðurs er sjöunda ljóðbók Geirlaugs Magnússonar. Bókin kom út árið 1986 og var gefin út af Norðan° niður. Aftast í bókinni eru þýðingar Geirlaugs á þremur ljóðum eftir Nicanor Parra. Mynd á kápu er eftir Sigurlaug Elíasson.

Íslenskar ljóðabækur
Bókaárið 1986
Ítrekað

Ítrekað er áttunda ljóðabók Geirlaugs Magnússonar. Bókin kom út árið 1988 og var gefin út af Norðan° niður. Mynd á kápu gerði Sigurlaugur Elíasson.

Íslenskar ljóðabækur
Bókaárið 1988
Sannstæður

Sannstæður er níunda ljóðabók Geirlaugs Magnússonar. Bókin kom út árið 1990 og var gefin út af Máli og menningu. Hönnun kápu: Ragna Sigurðardóttir.

Íslenskar ljóðabækur
Bókaárið 1990
Safnborg

Safnborg er tíunda ljóðabók Geirlaugs Magnússonar. Bókin kom út árið 1993 og var gefin út af Máli og menningu. Mynd á kápu gerði Sigurlaugur Elíasson.

Íslenskar ljóðabækur
Bókaárið 1993
Þrisvar sinnum þrettán

Þrisvar sinnum þrettán er ellefta ljóðabók Geirlaugs Magnússonar. Bókin kom út árið 1994 og var gefin út af Máli og menningu. Kápu gerði Sigurborg Stefánsdóttir.

Íslenskar ljóðabækur
Bókaárið 1994
Dýra líf

Dýra líf er fimmtánda ljóðabók Geirlaugs Magnússonar. Bókin kom út árið 2004 hjá bókaútgáfunni Lafleur.

Íslenskar ljóðabækur
Bókaárið 2004
Andljóð og önnur

Andljóð og önnur er sextánda ljóðabók Geirlaugs Magnússonar. Bókin kom út árið 2005 hjá bókaútgáfunni Lafleur.

Íslenskar ljóðabækur
Bókaárið 2005
Tilmæli

Tilmæli er sautjánda og síðasta ljóðabók Geirlaugs Magnússonar. Bókin kom út árið 2005 og var gefin út af Guðmundi Ólafssyni.

Íslenskar ljóðabækur
Bókaárið 2005
Í andófinu: pólsk nútímaljóð

Í andófinu: pólsk nútímaljóð inniheldur þýðingar Geirlaugs Magnússonar á pólskum nútímaljóðum. Bókin var gefin út af Hörpuútgáfunni árið 1993.

Íslenskar ljóðaþýðingar‎
Bókaárið 1993
Endir og upphaf

Endir og upphaf er ljóðabók eftir pólsku skáldkonuna Wislöwu Szymborska í þýðingu Geirlaugs Magnússonar en hann ritaði einnig formála. 

Wislawa Szymborska hlaut Nóbelsverðlaunin í bókmenntum árið 1996. Bókin kom út árið 1999 og var gefin út af Bjarti. Þýðingarsjóður styrkti útgáfuna. Hönnun kápu var í höndum Snæbjörns Arngrímssonar.

Íslenskar ljóðaþýðingar
Bókaárið 1999
Lágmynd

Lágmynd er ljóðabók með þýðingum Geirlaugs Magnússonar á ljóðum pólska skáldsins Tadeusz Rozewicz og ritaði Geirlaugur einnig formálann. Bókin kom út árið 2004 hjá Uppheimum með styrk úr Þýðingarsjóði. Bókin var tilnefnd til Íslensku þýðingarverðlaunanna árið 2005.

Íslenskar ljóðaþýðingar
Bókaárið 2004
Þór/KA

Þór/KA er íslenskt knattspyrnulið frá Akureyri sem leikur í Úrvalsdeild kvenna. Það er sameiginlegt lið félaganna Þór Akureyri og Knattspyrnufélag Akureyrar.

Saga
Árið 1999 hófu Þór Akureyri og KA samstarf um sameiginlegt lið undir merkjum Þór/KA. KS kom inn í samstarfið 2001 og hét liðið Þór/KA/KS þangað til KS gekk úr því eftir 2005 tímabilið. Árið 2010 endaði liðið í 2. sæti í úrvalsdeildinni og vann sér inn rétt til að keppa í Meistaradeild Evrópu. Sama ár tapaði liðið einnig í undanúrslitum Bikarkeppnis kvenna fyrir Val.

Sumarið 2012 endaði Þór/KA efst í Úrvalsdeildinni og vann þar með sinn fyrsta Íslandsmeistaratitil.

Þór/KA varð Íslandsmeistari í annað sinn 28. september 2017 er það sigraði FH, 2-0, í síðasta leik tímabilsins með mörkum frá Söndru Maríu Jessen og Söndru Mayor.

Titlar og árangur
Úrvalsdeild kvenna:
2012, 2017
Bikarkeppni kvenna:
Annað sæti: 19891, 2013
Meistarar meistaranna (Meistarakeppni KSÍ)
2013, 2018
Deildabikar KSÍ
A-deild: 2009, 2018
B-deild: 2004 (sem Þór/KA/KS), 2006, 2007, 2008
1. deild kvenna :
19831, 19922, 1999

 Sem Þór Akureyri
 Sem KA

References

Íslensk knattspyrnufélög
Eric Voegelin

Eric Voegelin (3. apríl 1901 – 9. júní 1985) var þýskur hagfræðingur og félagsvísindamaður.

Heimildir

Tenglar 

 

Voegelin, Eric
George Sand

George Sand var listamannsnafn franska rithöfundarins, gagnrýnandans, leikritaskáldsins og blaðamannsins Amantine Aurore Lucile Dupin (1. júlí 1804 – 8. júní 1876). Sand var einn afkastamesti rithöfundur síns tíma og skrifaði á ferli sínum sjötíu skáldsögur og fimmtíu bindi af margvíslegu efni, þ.á.m. smásögum, leikritum, endurminningum og stjórnmálaritgerðum.

George Sand fór að fordæmi langömmu sinnar, sem hún dáðist mjög að og barðist fyrir kvenréttindum, gagnrýndi hjónabönd og beitti sér gegn fordómum íhaldssams samfélagsins. Sand var nokkuð alræmd vegna fjölmargra ástarsambanda sinna, fyrir að klæða sig í karlmannsfötum og fyrir að nota karlmannsnafn sem listamannsnafn. Nafnið George Sand tók hún upp árið 1829 og gerði það að nokkurs konar tísku meðal kvenhöfunda að undirrita verk sín með karlmannsnöfnum.

Þrátt fyrir að eiga sér fjölmarga gagnrýnendur á borð við Charles Baudelaire og Jules Barbey d'Aurevilly var George Sand virkur þátttakandi í vitsmuna- og menningarsamfélagi síns tíma og tók á setri sínu í Nohant-Vic og í Palaiseau við fjölbreyttum gestum, þ.á.m. Franz Liszt, Frédéric Chopin, Marie d'Agoult, Honoré de Balzac, Gustave Flaubert og Eugène Delacroix. Sumum þeirra gaf hún ráðleggingar og hvatti aðra áfram. Hún var góðvinur Victors Hugo í gegn um bréfaskipti en þau hittust þó aldrei augliti til auglitis.

Frá og með árinu 1848 var George Sand einnig virk í stjórnmálum og tók þátt í útgáfu þriggja tímarita: La Cause du peuple, Le Bulletin de la République og l'Éclaireur þar sem hún biðlaði til Napóleons III að hlífa pólitískum föngum, þar á meðal Victor Hugo. 

Ritverk hennar eru afar fjölbreytt og oft staðsett í héraðinu Berry. Fyrstu skáldsögur hennar, líkt og Indiana (1832), höfnuðu ýmsum samfélagsgildum og lögðu áherslu á kvenréttindabyltinguna með því að sýna skoðanir og tilfinningar kvenna, sem þá var fáheyrt og umdeilt bæði meðal almennings og í bókmenntaelítunni. Sand tók einnig fyrir víðari samfélagsgagnrýni og gerðist málsvari verkamanna og fátæklinga. Hún ímyndaði sér stéttlaust samfélag án átaka. Seinna sneri hún sér að landsbyggðinni og samdi sveitaskáldsögur í rómantískum stíl líkt og La Mare au diable (1846), François le Champi (1848), La Petite Fadette (1849) og Les Maîtres sonneurs (1853).

George Sand var frumkvöðull í sagnageirum líkt og sjálfsævisögum og sögulegum skáldsögum. Á efri árum samdi hún fjölda leikrita sem ekki voru gefin út eða sett á svið fyrr en eftir hennar ævidaga.

Tilvísanir

Franskir rithöfundar
Franskir blaðamenn
Frönsk leikskáld
Yngvi Gunnlaugsson

Yngvi Páll Gunnlaugsson (f. 21. apríl 1978) er íslenskur körfuknattleiksþjálfari. Hann þjálfaði síðast Vestra í 1. deild karla. 

Yngvi var aðstoðarþjálfari kvennaliðs Hauka frá 2003 til 2006. Í Desember 2006 tók hann við Breiðablik í Úrvalsdeild kvenna. Hann þjálfaði meistaraflokk kvenna hjá Haukum frá 2007 til 2009 og varð Íslandsmeistari með þeim seinna tímabilið. Yngvi stýrði meistaraflokki karla hjá Val á árunum 2009 til 2011 og meistaraflokki kvenna tímabilið 2010–2011. Árið 2011 kom hann báðum meistaraflokkum félagsins upp í Úrvalsdeild.

Titlar
Íslandsmeistari kvenna: 2009

Heimildir

Tenglar
Ferill í úrvalsdeild

Íslenskir körfuknattleiksmenn
Íslenskir körfuknattleiksþjálfarar
Leikmenn Úrvalsdeildar karla í körfuknattleik
Bandamenn (fyrri heimsstyrjöldin)

Bandamenn voru löndin sem börðust gegn Miðveldunum í fyrri heimsstyrjöldinni. Upphaflega varð herbandalagið til með Þríbandalaginu sem stofnað var árið 1907 af Frakklandi, Bretlandi og Rússlandi. Ítalía bættist í hópinn og rauf bandalag sitt við Miðveldin árið 1915 með þeim rökum að Þýska keisaraveldið og Austurríki-Ungverjaland hefðu byrjað stríðið og að bandalagið ætti einungis að vera varnarbandalag. Japanska keisaradæmið var einnig mikilvægur bandamaður. Belgía, Serbía, Grikkland, Svartfjallaland og Rúmenía voru einnig í liði með bandamönnum en töldust ekki formlegir meðlimir bandalagsins.

Sáttmálinn í Sèvres árið 1920 skilgreindi helstu bandamannaþjóðirnar sem Bretland, Frakkland, Ítalíu og Japan. Bandamannaveldin spönnuðu einnig Armeníu, Belgíu, Grikkland, konungsríkið Hejaz, Pólland, Portúgal, Rúmeníu og Tékkóslóvakíu.

Bandaríkin lýstu yfir stríði á hendur Þýskalandi þann 6. apríl 1917 með þeim rökum að Þýskaland hefði brotið á hlutleysi þeirra með óheftum kafbátahernaði gegn skipum á leið yfir Atlantshaf og með Zimmermann-símskeytinu til Mexíkó. Bandaríkin lýstu einnig yfir stríði á hendur Austurríki-Ungverjalandi í desember 1917. Bandaríkin urðu samstarfsaðili bandamannanna frekar en að vera í formlegu bandalagi við Frakka og Breta til að forðast „flækjur erlendis“. Tyrkjaveldi og Búlgaría rufu pólitískt samband við Bandaríkin en lýstu þó aldrei yfir stríði gegn þeim.

Nýlendur breska heimsveldisins lögðu einnig sitt af mörkum í stríðsrekstrinum en gátu ekki rakið sjálfstæðar utanríkisstefnur á þeim tíma. Ríkisstjórnir nýlendanna í samveldinu sáu að vísu um söfnun sjálfboðaliða og fjarlægðu hermenn af víglínunum eins og þeim sýndist. Árið 1917 var bresku stríðsstjórninni skipt út fyrir heimsveldisstríðsstjórn þar sem nýlendurnar fengu að taka þátt. Herdeildir Ástrala og Kanadamanna voru hverjar um sig settar undir stjórn ástralsks og kanadísks herliðsforingja, John Monash og Arthur Currie, sem tóku við skipunum frá breskum hershöfðingjum. Í apríl árið 1918 var Ferdinand Foch gerður yfirhershöfðingi alls herafla bandamannanna á vesturvígstöðvunum.

Tilvísanir

Fyrri heimsstyrjöldin
Hernaðarbandalög
Rondey Robinson

Rondey Robinson (f. 14. maí 1967) er bandarískur fyrrum körfuknattleiksmaður. Hann lék sex tímabil í Úrvalsdeild karla með Njarðvík, þar sem hann varð þrívegis Íslandsmeistari.

Háskóli
Rondey lék körfuknattleik með liði Wright State sem þjálfað var af Ralph Underhill. Hann missti af lokaári sínu í skólanum vegna hnémeiðsla sem þörfnuðust skurðaðgerðar.

Ísland
Rondey samdi við Njarðvík sumarið 1990 um að verða spilandi þjálfari fyrir liðið. Fljótlega eftir að hann kom til Njarðvíkur var þó ákveðið að Friðrik Ingi Rúnarsson tæki við sem þjálfari og að Rondey einbeitti sér að spilun. Eftir erfiða byrjun þá féll Rondey betur inn í liðið eftir því sem á leið tímabilið. Undir lokin fögnuðu Njarðvíkingar Íslandsmeistaratitlinum eftir sigur á Keflavík í oddaleik. Í oddaleiknum skoraði Rondey 17 stig og tók 23 fráköst.

Í úrslitakeppninni 1994 tryggði Rondey Njarðvíkinum Íslandsmeistaratitilinn með því að skora úr einu af tveimur vítum þegar 1,4 sekúndur voru eftir af oddaleik þeirra á móti Grindavík en lokatölur leiksins urðu 68-67. Eftir tímablið var hann útnefndur besti erlendi leikmaður Úrvalsdeildar karla.

Rondey lagði skóna á hilluna eftir tap Njarðvíkur á móti Keflavík í undanúrslitum úrslitakeppninnar 1996.

Fjölskylda
Rondey ólst upp í Chicago með fimm bræðrum og tveimur systrum.

Titlar og viðurkenningar
 3x Íslandsmeistari (1991, 1994, 1995)
 Bikarkeppni karla (1992)
 Meistarakeppni karla (1995)
 2x Besti erlendi leikmaður Úrvalsdeildar karla (1992, 1994)
 Frákastahæsti leikmaður Úrvalsdeildar karla (1991)

Tilvísanir

Tenglar
Ferill í úrvalsdeild
Ferill í háskóla  

Bandarískir körfuknattleiksmenn
Leikmenn Úrvalsdeildar karla í körfuknattleik
Elaeagnus

Elaeagnus  Silfurblað , er ættkvísl um 50–70 tegunda blómstrandi plantna í Elaeagnaceae.

Valdar tegundir 

Elaeagnus angustata (Rehd.) C. Y. Chang (Kína)
Elaeagnus angustifolia L.  vestur Asía).
Elaeagnus argyi Levl. (Kína)
Elaeagnus bambusetorum Hand.-Mazz. (Kína)
Elaeagnus bockii Diels (Kína)
Elaeagnus cinnamomifolia W. K. Hu et H. F. Chow (Kína)
Elaeagnus commutata Bernh. - Norður-Ameríka).
Elaeagnus conferta Roxb. (1820) (suður Asía)
Elaeagnus courtoisi Belval (Kína)
Elaeagnus davidii Franch. (Kína)
Elaeagnus delavayi Lecomte (Kína)
Elaeagnus difficilis Serv. (Kína)
Elaeagnus formosana Nakai (Taiwan)
Elaeagnus glabra Thunb. (austur Asía)
Elaeagnus gonyanthes Benth. (Kína)
Elaeagnus griffithii Serv. (Kína)
Elaeagnus grijsii Hance (Kína)
Elaeagnus guizhouensis C.Y. Chang (Kína)
Elaeagnus henryi Warb. (Kína)
Elaeagnus jiangxiensis C.Y. Chang (Kína)
Elaeagnus jingdonensis C.Y. Chang (Kína)
Elaeagnus kanaii Momily. (Kína)
Elaeagnus lanceolata Warb. (Kína)
Elaeagnus lanpingensis C.Y. Chang (Kína)
Elaeagnus latifolia L. (suður Asía)
Elaeagnus liuzhouensis C.Y. Chang (Kína)
Elaeagnus longiloba C.Y. Chang (Kína)
Elaeagnus loureirii Champ. (suður Kína)
Elaeagnus luoxiangensis C.Y. Chang (Kína)
Elaeagnus luxiensis C.Y. Chang (Kína)
Elaeagnus macrantha Rehd. (Kína)
Elaeagnus macrophylla Thunb. (austur Asía)
Elaeagnus magna Rehd. (Kína)
Elaeagnus micrantha C.Y. Chang (Kína)
Elaeagnus mollis Diels (Kína)
Elaeagnus morrisonensis Hayata (Taiwan)
Elaeagnus multiflora Thunb. (austur Asía)
Elaeagnus nanchuanensis C.Y. Chang (Kína)
Elaeagnus obovata Li (Kína)
Elaeagnus obtusa C.Y. Chang (Kína)
Elaeagnus oldhami Maxim. (Kína)
Elaeagnus ovata Serv. (Kína)
Elaeagnus oxycarpa Schltdl. (Kína)
Elaeagnus pallidiflora C.Y. Chang (Kína)
Elaeagnus parvifolia Wallich ex Royle (mið Asía)
Elaeagnus pauciflora C.Y. Chang (Kína)
Elaeagnus philippinensis Perrott. ([Philippines)
Elaeagnus pilostyla C.Y. Chang (Kína)
Elaeagnus pingnanensis C.Y. Chang (Kína)
Elaeagnus pungens Thunb.  (Japan)
Elaeagnus pyriformis Hook.f. (austur Himalaya).
Elaeagnus retrostyla C.Y. Chang (Kína)
Elaeagnus sarmentosa Rehd. (Kína)
Elaeagnus schlechtendalii Serv. (Kína)
Elaeagnus stellipila Rehd. (Kína)
Elaeagnus taliensis C.Y. Chang (Kína)
Elaeagnus thunbergii Serv. (Kína)
Elaeagnus tonkinensis Serv. (suðaustur Asía)
Elaeagnus triflora Roxb. (suðaustur Asía, norðaustur Ástralía).
Elaeagnus tubiflora C.Y. Chang (Kína)
Elaeagnus tutcheri Dunn (suður Kína).
Elaeagnus umbellata Thunb. (austur Asía).
Elaeagnus viridis Serv. (Kína)
Elaeagnus wenshanensis C.Y. Chang (Kína)
Elaeagnus wilsonii Li (Kína)
Elaeagnus wushanensis C.Y. Chang (Kína)
Elaeagnus xichouensis C.Y. Chang (Kína)
Elaeagnus xizangensis C.Y. Chang (Kína)

Blendingar
Elaeagnus × ebbingei (E. macrophylla × E. pungens)
Elaeagnus × pyramidalis (E. commutata × E. multiflora)
Elaeagnus × reflexa (E. pungens × E. glabra)

Tilvísanir

Ytri tenglar 

eFloras Chinese Plant list: Elaeagnus
Elaeagnus veteris-castelli holotype, sheet from Louis-Marie Herbarium (Laval University).
'Florida Exotic Pest Plant Council Invasive Plant Lists' 

Silfurblaðsætt
Bíldudalskirkja

Bíldudalskirkja er kirkja í Bíldudal í Arnarfirði sem byggð var árið 1906 og vígð af biskup 1907. Kirkjan var friðuð 1. janúar 1990.

Kirkjur á Íslandi
Arnarfjörður
Vesturbyggð